ΓΡΑΠΤΗ ΕΡΩΤΗΣΗ E-0773/01

υποβολή: Jorge Hernndez Mollar (PPE-DE) προς την Επιτροπή

(13 Μαρτίου 2001)

Θέμα: Καλλιέργεια σταφυλιών που προορίζονται για τη παραγωγή ορισμένων ποικιλιών σταφίδων

Στις 22 Ιουλίου 1999 η Επιτροπή ενέκρινε τον Κανονισμό (ΕΚ) αριθ. 1621/1999(1) με τον οποίον ρυθμίζεται η χορήγηση ενίσχυσης για τη καλλιέργεια σταφυλιών που προορίζονται για τη παραγωγή ορισμένων ποικιλιών σταφίδων.

Από τότε που τέθηκε σε εφαρμογή ο κανονισμός, και παρά τα θετικά στοιχεία του, η έκταση για την οποία ζητήθηκε η ενίσχυση στην επαρχία της Μάλαγας, για την καλλιέργεια σταφυλιών της ποικιλίας moscatel με προορισμό την παραγωγή σταφίδας, έχει μειωθεί.

Ο κανονισμός καθιερώνει ένα σύστημα βασισμένο στη σύμβαση που αποτελεί τον κύριο δίαυλο για τη λήψη ενίσχυσης. Ωστόσο, οι ημερομηνίες για τη σύναψη της σύμβασης δημιουργούν ανασφάλεια στον παραγωγό δεδομένου ότι η ημερομηνία της 1ης Αυγούστου είναι εξαιρετικά πρόωρη για να καθορισθεί μία τιμή προσαρμοσμένη στη ζήτηση (κατά παράδοση, η σταφίδα της ποικιλίας moscatel πωλείται τα Χριστούγεννα), λόγος για τον οποίο η σύμβαση μετατράπηκε σ' έναν μηχανισμό μέσω του οποίου ο παραγωγός αναγκάζεται να συνάψει σύμβαση προκειμένου να μπορέσει να λάβει την κοινοτική ενίσχυση.

Κατά την τελευταία περίοδο εμπορίας προσφέρονταν, το Νοέμβριο, στους παραγωγούς που δεν είχαν συνάψει σύμβαση, τιμές πουπερέβαιναν, κατά 100 πεσσέτες Ισπανίας το κιλό τις μέσες τιμές που αναγράφονταν στις συμβάσεις οι οποίες είχανπογραφεί τρεις μήνες νωρίτερα. Και παρόλο που, βεβαίως, ο κανονισμός καθιερώνει τη δυνατότητα διαπραγμάτευσης, η διαπραγμάτευση στη πράξη δεν γίνεται ποτέ δεδομένου ότι ο αγοραστής δεν συμφωνεί και, ως εκ τούτου,περισχύει η τιμή πουπάρχει στη σύμβαση.

Ορισμένες τυποποιημένες συμβάσεις ορίζουν ως ημερομηνία πληρωμής τους έξι μήνες από την παράδοση της σταφίδας, εξαιρετικά μεγάλο διάστημα για ευαίσθητες οικονομίες όπως αυτές του συγκεκριμένου τομέα, και επίσης, συχνά, οι αγοραστές προσπαθούν να συνδυάσουν την ημερομηνία πληρωμής της κοινοτικής ενίσχυσης (31 Μαΐου) με την ημερομηνία πληρωμής του προϊόντος.

Μπορεί η Επιτροπή να προτείνει τροποποίηση των ημερομηνιών σύναψης των συμβάσεων για τα σταφύλια της ποικιλίας moscatel της Μάλαγας που προορίζονται για αποξήρανση με σκοπό τη μεταποίησή τους σε σταφίδες ορίζοντας μία ημερομηνία (όπως, π.χ. την 31η Οκτωβρίου) περισσότερο προσαρμοσμένη στη ζήτηση του προϊόντος;

Εάν τούτο δεν είναι δυνατόν, προτίθεται η Επιτροπή να εισαγάγει κάποιο σύστημα που θα θέσει τέλος στη δεσπόζουσα θέση του αγοραστή σταφίδων;

Μπορεί η Επιτροπή να προτείνει να μην περιλαμβάνεται στη σύμβαση η ημερομηνία πληρωμής, δεδομένου ότι τούτο δεν απαιτείται από τον κανονισμό (ΕΚ) αριθ. 1621/1999, και, εάν περιλαμβάνεται, να μην απέχει τόσο πολύ από την ημερομηνία παράδοσης του προϊόντος;

(1) ΕΕ L 192 της 24.7.1999, σελ. 21.

Απάντηση του κυρίου Fischler εξ ονόματος της Επιτροπής

(26 Απριλίου 2001)

Το άρθρο 3 παράγραφος 1 του κανονισμού (ΕΚ) αριθ. 1621/1999 της Επιτροπής περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά την ενίσχυση στην καλλιέργεια σταφυλιών που προορίζονται για την παραγωγή ορισμένων ποικιλιών σταφίδας(1) προβλέπει ότι η ενίσχυση χορηγείται για τα ειδικευμένα αγροτεμάχια, των οποίων η παραγωγή παραδόθηκε σε επιχείρηση μεταποίησης βάσει συμβάσεως.

Η διάταξη αυτή ανταποκρίνεται στην ανάγκη εξασφάλισης τόσο των παραγωγών για τη διάθεση της παραγωγής τους, όσο και των επιχειρήσεων μεταποίησης για τον εφοδιασμό των εργοστασίων τους.

Η προθεσμίαπογραφής της σύμβασης αποτελεί τη χρυσή τομή μεταξύ της ανάγκης σύναψης της σύμβασης αρκετά νωρίς προκειμένου να μπορέσει να είναι πλήρως αποτελεσματική και της ανάγκης να διαθέτουν οι επιχειρηματίες επαρκή δεδομένα για την προσεχή συγκομιδή.

Όσον αφορά τις πολυετείς καλλιέργειες και τα μη ευαλοίωτα προϊόντα, οι διακυμάνσεις των τιμών παρουσιάζουν μικρές διαφορές κατά τη διάρκεια μιας περιόδου. Ωστόσο, η Επιτροπή προέβλεψε στο άρθρο 5 παράγραφος 2 του εν λόγω κανονισμού ότι η τιμή που συμφωνείται στη σύμβαση μπορεί να αναθεωρηθεί μέχρι την 30ή Νοεμβρίου 2001.

Η τιμή πώλησης πρέπει να συμφωνείται μεταξύ των συμβαλλομένων μερών. Η προθεσμία πληρωμής αποτελεί στοιχείο της τιμής αυτής. Η Επιτροπή θα εξετάσει την δυνατότητα ευθυγράμμισης της προθεσμίας αυτής με εκείνη πουφίσταται για τα άλλα καθεστώτα ενίσχυσης μεταποιούμενων προϊόντων με βάση τα οπωροκηπευτικά.

Ωστόσο όμως, η ενίσχυση της παραγωγής έναντι της διανομής και της μεταποίησης θα πραγματοποιηθεί κυρίως μέσω μιας καλύτερης οργάνωσης των παραγωγών και μιας ισχυρότερης συγκέντρωσης της προσφοράς. Λαμβάνονταςπόψη αυτά, ο κανονισμός (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργάνωσης αγορών στον τομέα των οπωροκηπευτικών(2), προβλέπει ειδικά μέτρα που ευνοούν τη δημιουργία και την ανάπτυξη οργανώσεων παραγωγών.

(1) ΕΕ L 192 της 24.7.1999.

(2) ΕΕ L 297 της 21.11.1996.